Warnerius episcopus, adpropinquante obitus sui die, petiit se tumulari in ęcclesia sancti patroni sui Benigni; vocatoque ad se Suavo abbate, dedit ei vice sancti Benigni pratum unum in Asziriaco, ubi possunt secari feni carra centum quinquaginta. Ideo vero, exceptis aliis rebus que mente benigna contulerat, hoc pratum dedit ut anniversaria dies obitus ejus celebriter agatur a fratribus, et refectio congrua eis preparetur ab abbate aut ab illo cui obedientiam illam providendam commiserit. Sepultus est in hac basilica ante altare S. Benigni. Cui successit dominus Gotselmus in episcopatus honore anno primo regni Roberti.